CELEX: 32021D0477
Language: el
Date: 2021-03-18 00:00:00
Title: Εκτελεστική απόφαση (ΕΕ) 2021/477 της Επιτροπής της 18ης Μαρτίου 2021 για την έγκριση τροποποιήσεων των εθνικών προγραμμάτων για τον έλεγχο της σαλμονέλας σε ορισμένα ζώντα ζώα και προϊόντα ζωικής προέλευσης που υπέβαλαν η Φινλανδία και η Σουηδία [κοινοποιηθείσα υπό τον αριθμό C(2021) 1672] (Τα κείμενα στη σουηδική και τη φινλανδική γλώσσα είναι τα μόνα αυθεντικά)

22.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 99/75
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/477 ΤΗΣ ΕΠΙΤΡΟΠΗΣ
         της 18ης Μαρτίου 2021
         για την έγκριση τροποποιήσεων των εθνικών προγραμμάτων για τον έλεγχο της σαλμονέλας σε ορισμένα ζώντα ζώα και προϊόντα ζωικής προέλευσης που υπέβαλαν η Φινλανδία και η Σουηδία
         
            
               [κοινοποιηθείσα υπό τον αριθμό C(2021) 1672]
            
         
         (Τα κείμενα στη σουηδική και τη φινλανδική γλώσσα είναι τα μόνα αυθεντικά)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (1), και ιδίως το άρθρο 6 παράγραφος 3,
         Εκτιμώντας τα ακόλουθα:
         
                     (1)
                  
                  
                     Το επιχειρησιακό πρόγραμμα που υπέβαλε η Φινλανδία για τον έλεγχο της σαλμονέλας σε ορισμένα ζώντα ζώα και ζωικά προϊόντα, το οποίο καλύπτει, μεταξύ άλλων, τα βοοειδή και τους χοίρους για αναπαραγωγή, παραγωγή και σφαγή, καθώς και το βόειο κρέας, το χοίρειο κρέας και το κρέας πουλερικών, εγκρίθηκε με την απόφαση 94/968/ΕΚ της Επιτροπής (2).
                  
               
                     (2)
                  
                  
                     Το επιχειρησιακό πρόγραμμα που υπέβαλε η Σουηδία για τον έλεγχο της σαλμονέλας σε ορισμένα ζώντα ζώα και ζωικά προϊόντα, το οποίο καλύπτει μεταξύ άλλων τα βοοειδή και τους χοίρους για αναπαραγωγή, παραγωγή και σφαγή, βόειο και χοίρειο κρέας, εγκρίθηκε με την απόφαση 95/50/ΕΚ της Επιτροπής (3).
                  
               
                     (3)
                  
                  
                     Το εθνικό πρόγραμμα για τον έλεγχο της σαλμονέλας σε σμήνη αναπαραγωγής του είδους Gallus gallus που υπέβαλε η Φινλανδία εγκρίθηκε με την απόφαση 2006/759/ΕΚ της Επιτροπής (4), το εθνικό πρόγραμμα για τον έλεγχο της σαλμονέλας σε σμήνη ορνίθων ωοπαραγωγής του είδους Gallus gallus που υπέβαλε η Φινλανδία εγκρίθηκε με την απόφαση 2007/848/ΕΚ της Επιτροπής (5), το εθνικό πρόγραμμα για τον έλεγχο της σαλμονέλας σε σμήνη κοτόπουλων κρεατοπαραγωγής του είδους Gallus gallus που υπέβαλε η Φινλανδία εκριθηκε με την απόφαση 2008/815/ΕΚ της Επιτροπής (6) and εθνικό πρόγραμμα για τον έλεγχο της σαλμονέλας σε γαλοπούλες που υπέβαλε η Φινλανδία εγκρίθηκε με την απόφαση 2009/771/ΕΚ της Επιτροπής (7).
                  
               
                     (4)
                  
                  
                     Οι τροποποιήσεις του προγράμματος για τον έλεγχο της σαλμονέλας σε σμήνη αναπαραγωγής του είδους Gallus gallus που υπέβαλε η Φινλανδία εγκρίθηκαν με την απόφαση 2007/849/ΕΚ της Επιτροπής (8).
                  
               
                     (5)
                  
                  
                     Στις 10 Μαρτίου 2020 η Φινλανδία υπέβαλε στην Επιτροπή για έγκριση τροποποιήσεις στο επιχειρησιακό της πρόγραμμα για τον έλεγχο της σαλμονέλας σε ορισμένα ζώντα ζώα και ζωικά προϊόντα όσον αφορά το βόειο και το χοίρειο κρέας, το κρέας πουλερικών και τα βοοειδή και τους χοίρους για αναπαραγωγή, παραγωγή ή σφαγή, καθώς και τροποποιήσεις στα εθνικά της προγράμματα για τον έλεγχο της σαλμονέλας σε σμήνη αναπαραγωγής του είδους Gallus gallus, σε σμήνη ορνίθων ωοπαραγωγής του είδους Gallus gallus, σε σμήνη κοτόπουλων κρεατοπαραγωγής του είδους Gallus gallus, και σε γαλοπούλες.
                  
               
                     (6)
                  
                  
                     Στις 26 Νοεμβρίου 2019 η Σουηδία υπέβαλε στην Επιτροπή για έγκριση τροποποιήσεις του επιχειρησιακού της προγράμματος για τον έλεγχο της σαλμονέλας σε ορισμένα ζώντα ζώα και ζωικά προϊόντα όσον αφορά το βόειο και χοίρειο κρέας και τα βοοειδή και χοίρους για αναπαραγωγή, παραγωγή και σφαγή.
                  
               
                     (7)
                  
                  
                     Οι προτεινόμενες τροποποιήσεις των προγραμμάτων αυτών υποβλήθηκαν στα κράτη μέλη κατά τη συνεδρίαση της μόνιμης επιτροπής φυτών, ζώων, τροφίμων και ζωοτροφών της 10ης Δεκεμβρίου 2020. Οι τροποποιήσεις λαμβάνουν υπόψη την εξέλιξη της κατάστασης στη Φινλανδία και τη Σουηδία και συμμορφώνονται με τις απαιτήσεις που ορίζονται στον κανονισμό (ΕΚ) αριθ. 2160/2003.
                  
               
                     (8)
                  
                  
                     Επομένως, οι εν λόγω τροποποιήσεις θα πρέπει να εγκριθούν.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνονται οι τροποποιήσεις που υπέβαλε η Φινλανδία στις 10 Μαρτίου 2020 σχετικά με το βόειο και χοίρειο κρέας, το κρέας πουλερικών, τα βοοειδή και τους χοίρους για αναπαραγωγή, παραγωγή ή σφαγή, όσον αφορά το επιχειρησιακό της πρόγραμμα για την καταπολέμηση της σαλμονέλας σε ορισμένα ζώντα ζώα και ζωικά προϊόντα, το οποίο εγκρίθηκε με την απόφαση 94/968/ΕΚ.
         
         
            Άρθρο 2
            Εγκρίνονται οι τροποποιήσεις σχετικά με το βόειο και το χοίρειο κρέας, καθώς και τα βοοειδή και τους χοίρους για αναπαραγωγή, παραγωγή και σφαγή, τις οποίες υπέβαλε η Σουηδία στις 26 Νοεμβρίου 2019 όσον αφορά το επιχειρησιακό της πρόγραμμα για την καταπολέμηση της σαλμονέλας σε ορισμένα ζώντα ζώα και ζωικά προϊόντα, το οποίο εγκρίθηκε με την απόφαση 95/50/ΕΚ.
         
         
            Άρθρο 3
            Εγκρίνονται οι τροποποιήσεις που υπέβαλε η Φινλανδία στις 10 Μαρτίου 2020 όσον αφορά το εθνικό της πρόγραμμα για τον έλεγχο της σαλμονέλας σε σμήνη αναπαραγωγής του είδους Gallus gallus, το οποίο εγκρίθηκε με την απόφαση 2006/759/ΕΚ.
         
         
            Άρθρο 4
            Εγκρίνονται οι τροποποιήσεις που υπέβαλε η Φινλανδία στις 10 Μαρτίου 2020 σχετικά με το εθνικό της πρόγραμμα για τον έλεγχο της σαλμονέλας σε σμήνη ορνίθων ωοπαραγωγής του είδους Gallus gallus, το οποίο εγκρίθηκε με την απόφαση 2007/848/ΕΚ.
         
         
            Άρθρο 5
            Εγκρίνονται οι τροποποιήσεις που υπέβαλε η Φινλανδία στις 10 Μαρτίου 2020 όσον αφορά το εθνικό της πρόγραμμα για τον έλεγχο της σαλμονέλας σε σμήνη κοτόπουλων κρεατοπαραγωγής του είδους Gallus gallus, το οποίο εγκρίθηκε με την απόφαση 2008/815/ΕΚ.
         
         
            Άρθρο 6
            Εγκρίνονται οι τροποποιήσεις που υπέβαλε η Φινλανδία στις 10 Μαρτίου 2020 όσον αφορά το εθνικό της πρόγραμμα για τον έλεγχο της σαλμονέλας στις γαλοπούλες, το οποίο εγκρίθηκε με την απόφαση 2009/771/ΕΚ της Επιτροπής.
         
         
            Άρθρο 7
            Η παρούσα απόφαση απευθύνεται στη Δημοκρατία της Φινλανδίας και στο Βασίλειο της Σουηδίας.
         
         
            Βρυξέλλες, 18 Μαρτίου 2021.
            
               
                  Για την Επιτροπή
               
               Stella KYRIAKIDES
               
                  Μέλος της Επιτροπής
               
            
         
         
            (1)  ΕΕ L 325 της 12.12.2003, σ. 1.
         
            (2)  Απόφαση 94/968/ΕΚ της Επιτροπής, της 28ης Δεκεμβρίου 1994, για την έγκριση του επιχειρησιακού προγράμματος που έχει υποβληθεί από τη Φινλανδία σχετικά με τον έλεγχο της σαλμονέλας για ορισμένα ζωντανά ζώα και ζωικά προϊόντα (ΕΕ L 371 της 31.12.1994, σ. 36).
         
            (3)  Απόφαση 95/50/ΕΚ της Επιτροπής, της 23ης Φεβρουαρίου 1995, για την έγκριση του επιχειρησιακού προγράμματος το οποίο υπέβαλε η Σουηδία σχετικά με τον έλεγχο της σαλμονέλας για ορισμένα ζωντανά ζώα και ζωικά προϊόντα (ΕΕ L 53 της 9.3.1995, σ. 31).
         
            (4)  Απόφαση 2006/759/ΕΚ της Επιτροπής, της 8ης Νοεμβρίου 2006, περί έγκρισης ορισμένων εθνικών προγραμμάτων για τον έλεγχο της σαλμονέλας σε σμήνη αναπαραγωγής του Gallus gallus (ΕΕ L 311 της 10.11.2006, σ. 46).
         
            (5)  Απόφαση 2007/848/ΕΚ της Επιτροπής, της 11ης Δεκεμβρίου 2007, περί έγκρισης ορισμένων εθνικών προγραμμάτων για τον έλεγχο της σαλμονέλας σε σμήνη αναπαραγωγής του Gallus gallus (ΕΕ L 333 της 19.12.2007, σ. 83).
         
            (6)  Απόφαση 2008/815/ΕΚ της Επιτροπής, της 20ής Οκτωβρίου 2008, σχετικά με την έγκριση ορισμένων εθνικών προγραμμάτων για τον έλεγχο της σαλμονέλας σε σμήνη κοτόπουλων κρεατοπαραγωγής του είδους Gallus gallus (ΕΕ L 283 της 28.10.2008, σ. 43).
         
            (7)  Απόφαση 2009/771/ΕΚ της Επιτροπής, της 20ής Οκτωβρίου 2009, για την έγκριση ορισμένων εθνικών προγραμμάτων για τον έλεγχο της σαλμονέλας στις γαλοπούλες (ΕΕ L 275 της 21.10.2009, σ. 28).
         
            (8)  Απόφαση 2007/849/ΕΚ της Επιτροπής, της 12ης Δεκεμβρίου 2007, για την έγκριση τροποποιήσεων στο εθνικό πρόγραμμα για τον έλεγχο της σαλμονέλας σε σμήνη αναπαραγωγής του είδους Gallus gallus που υπέβαλε η Φινλανδία (ΕΕ L 333 της 19.12.2007, σ. 85).